www.senedd.cymru



Senedd Cymru

Y Pwyllgor Iechyd a Gofal Cymdeithasol

**Blaenoriaethau ar gyfer y Chweched Senedd**

Rhowch eich barn

## Cefndir

Sefydlwyd y [**Pwyllgor Iechyd a Gofal Cymdeithasol**](https://senedd.cymru/pwyllgorau/y-pwyllgor-iechyd-a-gofal-cymdeithasol/) gan y Senedd i graffu ar bolisi a deddfwriaeth, ac i ddwyn Llywodraeth Cymru i gyfrif mewn meysydd penodol. Mae’r rhain yn cynnwys iechyd corfforol, iechyd meddwl, iechyd y cyhoedd a llesiant pobl Cymru, gan gynnwys y system gofal cymdeithasol.

Yn ystod tymor yr hydref 2021, bydd y Pwyllgor yn trafod ei ddull strategol o weithredu a'i flaenraglen waith. Er mwyn sicrhau ein bod yn ystyried y materion sy’n bwysig i chi, hoffem gael eich barn am:

1. Y blaenoriaethau cychwynnol y mae’r Pwyllgor wedi’u nodi ar gyfer y Chweched Senedd (gweler isod).
2. Pa flaenoriaethau allweddol eraill y dylai'r Pwyllgor eu hystyried yn ystod y Chweched Senedd mewn perthynas â: gwasanaethau iechyd, gofal cymdeithasol a gofalwyr, ac adfer yn dilyn COVID.

## Sut i roi’ch barn

I roi’ch barn, llenwch y ffurflen hon a'i hanfon **erbyn 16.00 ddydd Gwener 17 Medi** at [**SeneddIechyd@senedd.cymru**](mailto:SeneddHealth@senedd.wales), neu anfonwch hi drwy'r post at y Pwyllgor Iechyd a Gofal Cymdeithasol, Senedd Cymru, Caerdydd, CF99 1SN.

Mae rhagor o wybodaeth am sut i roi’ch barn ar ddiwedd y ddogfen hon, ynghyd â chanllawiau ar gyflwyno tystiolaeth ysgrifenedig, gwybodaeth am ddwy iaith swyddogol y Senedd, a manylion am y modd y byddwn yn defnyddio'r wybodaeth rydych chi'n ei rhoi.

## Amdanoch chi

Mae'r rhan hon o'r ffurflen yn gofyn rhai cwestiynau amdanoch chi'ch hun ac ym mha rinwedd rydych chi’n ymateb i'r ymgynghoriad hwn. Bydd hyn yn ein helpu i brosesu a defnyddio'ch gwybodaeth yn unol â'n [polisi preifatrwydd.](https://senedd.cymru/cymorth/preifatrwydd/hysbysiad-preifatrwydd-pwyllgorau-r-senedd/)

|  |  |  |  |
| --- | --- | --- | --- |
| Eich manylion |  | | |
| 1. Enw: |  | | |
| 1. Cyfeiriad e-bost: |  | | |
| 1. A hoffech chi gael eich ychwanegu at restr cysylltiadau'r Pwyllgor Iechyd a Gofal Cymdeithasol er mwyn cael y wybodaeth ddiweddaraf am ein gwaith? | Hoffwn | |  |
| Na hoffwn | |  |
| *Gallwch ddad-danysgrifio unrhyw adeg drwy e-bostio* [SeneddIechyd@senedd.cymru](mailto:SeneddHealth@senedd.wales)*.* | | | |
| 1. Ym mha rinwedd rydych chi'n ymateb i'r ymgynghoriad hwn? | | | |
| Rwy’n ymateb yn bersonol fel unigolyn |  | | |
| Rwy’n ymateb fel unigolyn yn rhinwedd fy swydd (dywedwch wrthym beth yw eich swydd) |  | | |
| Rwy’n ymateb ar ran sefydliad (rhowch enw’r sefydliad a theitl eich swydd) |  | | |
| Os ydych o dan 13 oed, ni fyddwn yn gallu derbyn eich ymateb heb i’ch rhiant neu’ch gwarcheidwad gadarnhau y cewch gymryd rhan. Gallant wneud hynny drwy anfon e-bost at [SeneddIechyd@senedd.cymru](mailto:SeneddHealth@senedd.wales).   1. A ydych chi o dan 13 oed? | | | |
| Rwyf o dan 13 oed | |  | |
| Rwy’n 13 oed neu’n hŷn | |  | |
| 1. Dewiswch un o’r opsiynau a ganlyn i gadarnhau a fyddai’n well gennych i’ch enw beidio â chael ei gyhoeddi ochr yn ochr â'ch tystiolaeth.   Ni fydd enwau neb o dan 18 yn cael eu cyhoeddi. | | | |
| Rwy'n 18 oed neu'n hŷn ac rwy'n fodlon ichi gyhoeddi fy enw ochr yn ochr â'm tystiolaeth | |  | |
| Rwy'n 18 oed neu'n hŷn a byddai’n well gennyf pe na baech yn cyhoeddi fy enw ochr yn ochr â'm tystiolaeth | |  | |
| Rwy’n iau na 18 oed | |  | |
| 1. Dewiswch un o’r opsiynau a ganlyn i gadarnhau bod unrhyw drydydd parti rydych yn cyfeirio ato yn eich tystiolaeth wedi cytuno ichi rannu gwybodaeth y gellid ei defnyddio i'w hadnabod a'u bod yn deall y gallai’r wybodaeth gael ei chyhoeddi. | | | |
| Rwy’n cadarnhau bod unrhyw drydydd parti rwy’n cyfeirio ato yn fy nhystiolaeth wedi cytuno imi rannu gwybodaeth y gellid ei defnyddio i'w hadnabod a'u bod yn deall y gallai’r wybodaeth gael ei chyhoeddi. | |  | |
| Nid wyf wedi cael caniatâd un neu ragor o’r trydydd partïon rwy’n cyfeirio atynt yn fy nhystiolaeth. | |  | |
| Nid wyf yn cyfeirio at unrhyw drydydd parti yn fy nhystiolaeth. | |  | |

## Cwestiwn 1: Blaenoriaethau cychwynnol a nodwyd gan y Pwyllgor

Mae'r Pwyllgor wedi nodi nifer o flaenoriaethau posibl ar gyfer ei waith yn ystod y Chweched Senedd, gan gynnwys: iechyd y cyhoedd a gwaith ataliol; y gweithlu iechyd a gofal cymdeithasol, gan gynnwys diwylliant sefydliadol a lles staff; mynediad at wasanaethau iechyd meddwl; arloesi ar sail tystiolaeth ym maes iechyd a gofal cymdeithasol; cymorth a gwasanaethau i ofalwyr di-dâl; mynediad at wasanaethau adsefydlu i’r rhai sydd wedi cael COVID ac i eraill; a mynediad at wasanaethau ar gyfer cyflyrau cronig tymor hir, gan gynnwys cyflyrau cyhyrysgerbydol.

|  |
| --- |
| C1. Pa rai o’r materion uchod ydych chi’n credu y dylai’r Pwyllgor roi blaenoriaeth iddynt, a pham? |
| Gallwch roi sylwadau ar gynifer neu cyn lleied o'r materion ag y dymunwch.  Yn eich atebion, efallai yr hoffech feddwl am:   * Yr effaith neu’r canlyniadau y gellid eu sicrhau drwy waith y Pwyllgor? * Sut y gallai'r Pwyllgor ymdrin â’r mater? * Pryd y dylai’r Pwyllgor ymgymryd ag unrhyw waith? * A oes grwpiau, cymunedau neu randdeiliaid penodol y dylai'r Pwyllgor eu cynnwys neu glywed ganddynt mewn perthynas â’i waith? |
|  |

## Cwestiwn 2: Blaenoriaethau allweddol ar gyfer y Chweched Senedd

|  |
| --- |
| C2. Yn eich barn chi, pa flaenoriaethau allweddol eraill y dylai'r Pwyllgor eu hystyried yn ystod y Chweched Senedd mewn perthynas â:   1. gwasanaethau iechyd; 2. gofal cymdeithasol a gofalwyr; 3. adfer yn dilyn COVID? |
| Gallwch roi sylwadau ar cynifer neu cyn lleied o'r materion ag y dymunwch.  Yn eich atebion, efallai yr hoffech chi feddwl am:   * Yr effaith neu’r canlyniadau y gellid eu sicrhau drwy waith y Pwyllgor? * Sut y gallai'r Pwyllgor ymdrin â’r mater? * Pryd y dylai’r Pwyllgor ymgymryd ag unrhyw waith? * A oes grwpiau, cymunedau neu randdeiliaid penodol y dylai'r Pwyllgor eu cynnwys neu glywed ganddynt mewn perthynas â’i waith? |
| a) Gwasanaethau iechyd |
|  |
| b) Gofal cymdeithasol a gofalwyr |
|  |
| c) Adfer yn dilyn COVID |
|  |

## Cwestiwn 3: Unrhyw faterion eraill

|  |
| --- |
| C3. A oes unrhyw faterion eraill yr hoffech dynnu sylw'r Pwyllgor atynt? |
|  |

## Cyflwyno tystiolaeth

### Canllawiau ar gyflwyno tystiolaeth ysgrifenedig

Os oes gennych unrhyw gwestiynau am yr ymgynghoriad hwn neu am gyflwyno tystiolaeth ysgrifenedig, cysylltwch â ni yn [**SeneddIechyd@senedd.cymru**](mailto:SeneddHealth@senedd.wales) neu ar 0300 200 6565. Efallai yr hoffech ddarllen y cyngor ynghylch [“Cymryd rhan mewn Pwyllgor”,](https://senedd.cymru/busnes-y-senedd/pwyllgorau/cymryd-rhan-mewn-pwyllgor/) sy'n egluro sut i baratoi tystiolaeth, a’i chyflwyno i bwyllgorau'r Senedd.

### Ieithoedd swyddogol

Mae gan y Senedd ddwy iaith swyddogol, sef Cymraeg a Saesneg. Yn unol â [Chynllun Ieithoedd Swyddogol y Senedd](https://senedd.wales/Laid%20Documents/GEN-LD11101/GEN-LD11101-w.pdf), rydym yn gofyn ichi gyflwyno'ch ymateb yn y ddwy iaith os gallwch wneud hynny. Os na chaiff eich ymateb ei gyflwyno’n ddwyieithog, byddwn yn ei gyhoeddi yn yr iaith y cafodd ei gyflwyno ynddi, gan ddweud ei fod wedi dod i law yn yr iaith honno’n unig. Rydym yn disgwyl i sefydliadau eraill weithredu yn ôl eu â’u safonau neu eu cynlluniau eu hunain a chydymffurfio â'u rhwymedigaethau statudol.

### Sut y byddwn yn defnyddio’ch gwybodaeth

Mae gwybodaeth gyffredinol am ymgynghoriadau ar gael yn ein [hysbysiad preifatrwydd](https://senedd.cymru/cymorth/preifatrwydd/hysbysiad-preifatrwydd-pwyllgorau-r-senedd/); dylech ei hystyried yn ofalus cyn cyflwyno ymateb i'r Pwyllgor.

### Sut i gyflwyno’ch ymateb

Mae’n well gan bwyllgorau gael tystiolaeth yn ddigidol (at ddibenion ymarferol a chynaliadwyedd). Anfonwch gopi electronig o’ch ffurflen at [**SeneddIechyd@senedd.cymru**](mailto:SeneddHealth@senedd.wales).

Os na allwch anfon tystiolaeth yn ddigidol, gallwch anfon copi at:

Y Pwyllgor Iechyd a Gofal Cymdeithasol  
Senedd Cymru  
Caerdydd  
CF99 1SN

Dylai ymatebion gael eu cyflwyno erbyn **16.00,** **17 Medi 2021** fan bellaf.